kardosdrur/scandi-wiki huggingface dataset:
Vigga Svensson

Vigga Svensson (født i 1972) var i 1998 vært på tv-programmet Okay Tone på DR2. Samme show som havde indslag med drengene i Gramsespektrum. Som noget meget karakteristisk ved Viggas optræden i programmet blev hun altid filmet med kameraet helt op i ansigtet. Før hun blev TV-vært var hun en årrække radiovært på 'Det Elektriske Barometer på DR.
 
Siden 2000 har hun været fast speaker på TV2 Zulu. Her har hun også produceret programmet Raketfart.

Hendes stemme har kunnet høres på Halfdan E og Martin G's hyldestplade til den afdøde digter Johannes L. Madsen, Smarte pletter mellem fingrene'' (2003). Hun optrådte med Halfdan og Martin på Roskilde Festival 2004.

Vigga Svensson var den ene af de to stiftere af det danske tøjmærke Katvig. I dag driver hun tøjmærket alene.

Eksterne henvisninger 
 

Ansatte i DR
Tv-værter fra Danmark
Maurisk landskildpadde

Den Mauriske Landskildpadde (Testudo graeca) lever i det sydlige Europa og nordlige Afrika, men også på en række middelhavsøer.

Denne skildpadde ligner meget den græske landskildpadde og bliver dog også tit forvekslet da de lever i samme områder. 

Den lever i græsområder og sandklitter og spiser urter, græsser og blomster. De bliver oftest 20-25 cm lang.

Landskildpadder
Ketil Urne

Ketil Urne (ca. 1200) er navnet på det ældste kendte medlem af slægten Urne, der oprindelig kom fra Sønderjylland (det senere Hertugdømmet Slesvig). 

Navnet kendes fra en runesten, Bjolderupstenen, med indskriften "ketil urnæ ligir hir" (Ketil Urne ligger her). Stenen kan ud fra runerne dateres til ca. år 1200.

Runestenen er med et indhugget kors, der tillige er et træ med tre rødder (et såkaldt livtræskors). Den blev i 1717 flyttet fra et ukendt oprindeligt sted til Bjolderup Kirke, hvor den var placeret som en trædesten ved indgangen til 1841, da den blev solgt til museet for oldtidshistorie i Kiel hvorfra den senere kom til museet på Gottorp Slot. Stenen kom i 1987 tilbage til Bjolderup Kirke i forbindelse med Gottorp-museets 150 års jubilæum. 

Et IC3-togsæt er opkaldt efter Ketil Urne.

Danskere i 1100-tallet
Ketil
Thisted Arbejderforening

Thisted Arbejderforening var Danmarks første levedygtige brugsforening. Detailhandlen blev oprettet i maj 1866 på Lille Torv i Thisted på initiativ af pastor Hans Christian Sonne som Thisted Kjøbstads Arbejderforening. 

Allerede i 1850'erne var det forsøgt at etablere brugsforeninger i København, men dette mislykkedes efter få måneder. Arbejderforeningen i Thisted viste sig at være helt anderledes levedygtig og blev starten på hele den danske brugsforeningsbevægelse. Inspirationen til de danske brugsforeninger stammer fra Rochdale ved Manchester i England, hvor 28 arbejdere i 1844 åbnede den første brugsforening med mel, sukker og smør til fordelagtige priser.

5. april 2001 måtte Thisted Arbejderforening overdrage butikken til FDB med tilbagevirkende kraft fra 1. januar. Butikken hedder nu SuperBrugsen Thisted og er siden flyttet til langt større lokaler mellem Frederiks Torv og Vestergade.

Eksterne henvisninger 
 Coops historie på coop.dk

Referencer 

  
Brugsforeninger i Danmark
Arbejderforening
Barium

Barium (af græsk; "barys", der betyder "tung") er det 56. grundstof i det periodiske system: Det har det kemiske symbol Ba, og under normale temperatur- og trykforhold optræder stoffet som et blødt, sølvhvidt metal med kemiske egenskaber, der minder om kalcium, blot mere reaktionsvilligt.

Bariums kemiske egenskaber 
Barium iltes ("ruster") meget let ved kontakt med atmosfærisk luft, og ved forbrænding i luft eller ilt danner det ikke blot bariumoxid (BaO), men også bariumperoxid (BaO2). Barium reagerer med både vand og alkoholer under dannelse af gasformig brint samt bariumhydroxid; Ba(OH)2. På grund af denne reaktionsvillighed må barium nødvendigvis opbevares i et vakuum eller i en væske, der ikke indeholder ilt, for at hindre luften i at få adgang til metallet.

Simple kemiske forbindelser med barium er kendetegnet ved deres høje massefylder: For eksempel omtales et af de mest udbredte, barium-holdige mineraler, bariumsulfat (BaSO4) ofte som tungspat på grund af dets massefylde; 4,5 gram per kubikcentimeter.

Tekniske anvendelser 
Bariumsulfat absorberer røntgenstråling ganske effektivt, og udnyttes som "kontraststof" ved røntgenundersøgelser indenfor lægevidenskaben: Patienten indtager et "barium-måltid", populært kaldet barytgrød, der indeholder bariumsulfat, og efterfølgende kan man på røntgenbilleder følge måltidets vej gennem patientens fordøjelsessystem. Bariumsulfat "burde" være stærkt giftigt, men da det ikke er opløseligt, heller ikke i mavens stærkt sure indhold, går det hele vejen gennem fordøjelsessystemet uden at forvolde skade. Omvendt er bariumkarbonat (BaCO3) opløseligt i sure miljøer, og dette stof er derfor anvendeligt som rottegift.

Bariumkarbonat anvendes også som ingrediens i visse glassorter, hvor det forøger glassets brydningsindeks. Bariumsulfat bruges i hvide farvestoffer, og til at give boremudder, til brug ved olieboringer, en høj massefylde.

Historie 
Barium blev første gang identificeret i 1774 af Carl Scheele, og i 1808 isolerede Sir Humphry Davy det frie metal. Bariumoxid blev først kaldt for "barot" af Guyton de Morveau, men Antoine Lavoisier ændrede senere dette navn til "baryta". Det moderne navn "barium" er afledt herfra.

Forekomst og udvinding 
Da barium reagerer meget let med luftens ilt, finder man sjældent barium i dets frie, metalliske form i naturen. I stedet udvinder man det hovedsageligt fra mineralet barit, som er krystallinsk bariumsulfat. Kommercielt fremstillet barium udvindes ved elektrolyse af smeltet bariumklorid (BaCl2).

Isotoper af barium 
Man kender 22 forskellige isotoper af barium, hvoraf naturligt forekommende barium består af en blanding af syv stabile isotoper. De fleste ustabile bariumisotoper er stærkt radioaktive og har korte halveringstider; fra millisekunder til få minutter. Eneste undtagelse er barium-133 med en halveringstid på 10,51 år.

Jordalkalimetaller
Rodenticider
Jørgen Urne (ridder)

Jørgen Urne (kaldet Store Jørgen) (død 21. maj 1480 i Odense) var en dansk ridder.

Han er formentlig søn af Lage Nielsen Urne. Jørgen Urne ejede mange herregårde på Fyn (Brolykke, Rygård, Søbysøgård og Hindemae) samt Bondemosegård i Salling Herred. Han trættede 1433 mod bisp Jens af Roskilde om Hørby, som han påstod at være sit fædrene gods, optrådte atter 1434 sammen med Markvard Barsebek som arvinger efter hr. Lage Urne. Han var væbner i 1438 og ridder i 1458. Han skal 1462 have været landstingshører i Fyn, og i 1472 fik han Kerteminde i pant. Han var endnu 16. januar 1479 nærværende på Fynbo Landsting. Han siges at have været en lærd mand.

Han fik et stort antal børn, idet han i tre ægteskaber skal være blevet far til omkring en snes. Der er ikke sikkerhed om hustruerne, men den første er formentlig Sidsel Folmersdatter Knob eller Rigstrup (død 1505), den anden Margrethe Eriksdatter Bille (død ca. 1468) og den tredje Kirsten Clausdatter Krumstrup (død 1518).

Han døde 21. maj 1480 i Odense. Han blev begravet i Sortebrødre Kloster, men blev senere ført til Nørre Søby Kirke, hvor hans gravsten findes.

Børn 
Med Sidsel Folmersdatter Knob:
 Sylle Jørgensdatter Urne (død efter 1498)
 Margrethe Jørgensdatter Urne (død efter 1505)
 Jep Jørgensen Urne (død før 1503)
 Hans Jørgensen Urne (død 1503), domprovst
 Jørgen Jørgensen Urne (død 1510), landsdommer
 Elne Jørgensdatter Urne (død før 29. april 1488)
 Inger Jørgensdatter Urne (død før 23. april 1505)

Med Margrethe Eriksdatter Bille:
 Lage Jørgensen Urne (ca. 1468 – 9. oktober 1530), landsdommer

Med Kirsten Clausdatter Krumstrup:
 Claus Jørgensen Urne (død før 18. maj 1514), kannik og degn
 Lage Jørgensen Urne (1468 – 29. april 1529), biskop
 Peder Jørgensen Urne (død efter 1478)
 Niels Jørgensen Urne (død før 23. april 1505)
 Johan Jørgensen Urne (død før 25. april 1537), rigsråd
 Knud Jørgensen Urne (død 14. februar 1543), rigsråd
 Alhed Jørgensdatter Urne (død 6. marts 1544)
 Johanne Jørgensdatter Urne (død før 1505)
 Jørgen Jørgensen Urne

Kilder 
 Danmarks Adels Aarbog, 1904, s. 469.

Danskere i 1400-tallet
Jørgen
Godsejere fra Danmark
Personer i Dansk Biografisk Leksikon
Personer fra Fyn
Riddere fra Danmark
Foråret kommer til cafeen

Foråret kommer til cafeen er et ekspressionistisk digt af Rudolf Broby-Johansen fra 1922. Handlingen foregår på en café/værtshus i en metropol. På caféen er der en mand der står og spiller billard. Det hele ender med et stort slagsmål. Hele begivenheden beskrives med brug af geometriske figurer. F.eks.:
"Tilspidsede firkant hvide cirkelflader bevæger sig i spiraler fra Queuers Terra-trekanter."

Eksterne henvisninger 
 Digtet online 

Digte fra Danmark
Rudolf Broby-Johansen

Rudolf Kristian Albert Broby-Johansen (født 25. november 1900 i Aalborg, død 9. august 1987 i København) var kunstpædagog, kommunist, forfatter, engageret debattør og oprører.

Han blev født i Aalborg men voksede op i byen Lunde på Fyn i en fattig familie. Han oplevede som ung tomheden efter 1. verdenskrig, hvor de borgerlige værdier og idealer var smuldret. Verden var ikke som før, efter at krigen havde vist menneskenes ondskab mod hinanden. Han skrev digte, der gav rystende skildringer af livet bag storbyens facader, skildringer af elendighed og fattigdom. Hans digtsamling Blod fra 1922 chokerende, og politiet beslaglagde den, hvorefter han kvitterede med en stærk og chokerende forsvarstale om kunstens rolle i samfundet.

Hans stærke forankring i et ønske om sociale forandringer førte han ind i Danmarks Kommunistiske Parti, DKP. Han var som en provokerende debattør med til at ruske op i samfunds- og kulturdebatterne. Han satte sit meget stærke præg på venstrefløjens intellektuelle debatter og var med sit stærke engagement en af nøglepersonerne bag flere samfundskritiske tidsskrifter som Monde, Plan og Frem.

Broby-Johansen var en flittig skribent, der bevægede sig inden for et bredt fagligt spektrum med vedkommende, fængende og kritisk kulturjounalistik. Han kæmpede for at få sine artikler publiceret, mens det senere gik langt lettere med bøger. Hans lange række af kunst-forklarende bøger havde det tilfælles, at han ønskede at formidle det grundlæggende kunst-forklarende budskab, at alle kan se på billeder: alle skal lære det, men alle kan lære det.

Blandt de hædersbevisninger, som Broby Johansen blev tildelt, var Holberg-medaljen (1970), Dansk Forfatterforenings Faglitterære Pris (1975), LO's kulturpris (1980), PH-prisen (1984) samt en udnævnelse til æresdoktor ved Odense Universitet i 1985.

Litteratur 
 Olav Harsløf (red.), "Rudolf Broby-Johansen – en central outsider i det 20. århundrede", Museum Tusculanum, 2000. .

Film 
 Birger Vosgerau: "R. Broby-Johansen", BroFilm, 1981. En portrætfilm.

Henvisninger

Eksterne henvisninger 
 
 Bibliografi.dk: Rudolf Broby-Johansen . Bibliografisk oversigt over egne værker.
 
 Rudolf Broby-Johansen  på Litteratursiden.dk
 Rudolf Broby-Johansen på Dansk Forfatterleksikon
 "Jagten på de forbudte bøger" – Artikel i Information
 

Faglitterære forfattere fra Danmark
Digtere fra Danmark
Debattører fra Danmark
Personer fra Fyn
Kunsthistorikere fra Danmark
Danskere i 1900-tallet
Personer i Kraks Blå Bog (afdøde)
Personer i Dansk Biografisk Leksikon
Æresdoktorer ved Odense Universitet
Dansksprogede forfattere fra Danmark
Kommunister fra Danmark
Modtagere af Holbergmedaljen
Selskab med begrænset ansvar

Selskab med begrænset ansvar (s.m.b.a., men forkortelserne S.M.B.A. og SMBA ses også) er en erhvervsvirksomhed, hvor ejernes økonomiske ansvar over for tredjemand er begrænset til de foretagne indskud.

Fra starten af 2014 godkender Erhvervsstyrelsen ikke længere registrering af nye s.m.b.a. virksomheder.  

Såvel aktieselskaber, anpartsselskaber og kommanditselskaber er selskaber med begrænset ansvar, men selskabsformen findes også i sin mindre regulerede form s.m.b.a., der bl.a. benyttes af boligselskaber og holdingselskaber. Der gælder visse regler for s.m.b.a. selskabsformen, bl.a. at der skal være mindst to ejere, der er revisionspligt når selskabet når en vis størrelse, og vedtægterne for et s.m.b.a. må ikke ligne aktieselskabs- eller anpartsselskabsvedtægter for meget.

Muligheden for at fravælge revision indebærer, at der kan spares omkostninger.

Se også
 Selskabsform

Eksterne henvisninger 
Erhvervsstyrelsen 
Lidt om SMBA og historien bagved med Ejler Ottesen af Keld Simonsen

Virksomhedsformer
Jørgen Jørgensen Urne

Jørgen Jørgensen Urne (død 1510), dansk landsdommer.

Han var søn af Jørgen Urne og dennes første hustru. Han arvede efter faderen herregården Hindemae, hvor han dog først måtte købe et par af sine brødre ud.
Blandt hans brødre var domprovst Hans Jørgensen Urne, biskop Lage Jørgensen Urne, Johan Jørgensen Urne og rigsråd Knud Jørgensen Urne.

Han var som landsdommer på Fyn i årene 1494-1508. I 1497 var han lensmand på Hagenskov, og en enkelt gang (formentlig 1504, i alle fald i tiden 1503-5) nævnes han som rigsråd, hvad der dog næppe er rigtigt, da hans navn i 1507 forekommer anført efter rigsråders.

Han var gift med Mette Clausdatter Huitfeldt, datter af Claus Henriksen Huitfeldt. Hun overlevede ham og endnu var i live i 1516.

Jørgen Jørgensen
Danskere i 1400-tallet
Tjek fødselsår
Landsdommere fra Danmark
Lensmænd
Danskere i 1500-tallet
Personer i Dansk Biografisk Leksikon
Andelsselskab med begrænset ansvar

Andelsselskab med begrænset ansvar (a.m.b.a.) er et andelsselskab, hvor ejernes ansvar er begrænset til den af dem indskudte andelskapital. Selve betegnelsen "...med begrænset ansvar" er ikke præcis, idet selve andelsselskabet har ubegrænset ansvar (og hæftelse). Der menes reelt, at ejernes hæftelse er begrænset.

For at andelsselskabet skal have retsevne, skal det registreres hos Erhvervsstyrelsen. Er det ikke det, vil ejerne hæfte personligt og solidarisk.

Se også
 Selskabsform

Virksomhedsformer
Hammer Films

Hammer Films er et engelsk filmselskab bedst kendt for en række stemningsfulde, bloddryppende horrorfilm fra slutningen af 1950'erne til starten af 1970'erne.

Hammers to største stjerner var skuespillerne Christopher Lee og Peter Cushing. De spillede over for hinanden i bl.a. Terence Fishers The Curse of Frankenstein (1957) og Dracula (1958), som var gennembrudsfilm for alle involverede, inkl. Hammer.

Hammers film blev typisk lagt for had eller latterliggjort af kritikerne, men publikum elskede dem. I dag har de klassikerstatus, og Hammer rangerer sammen med Ealing Studios som et af Englands to bedst kendte filmselskaber.

Hammer har også lavet film i alle mulige andre genrer, fra komedier, dramaer og thrillers til piratfilm, fantasy og science fiction, plus enkelte tv-serier. Men for mange er navnet Hammer nærmest synonymt med victoriansk/gotisk horror.

Hammer og alt Hammer-relateret dyrkes fanatisk verden over, og adskillige bøger og tidsskrifter er dedikeret til selskabets produktion. Kate Bush hyldede selskabet i sit singlehit Hammer Horror (1978).

Den danske skuespiller Jytte Stensgaard er internationalt kendt primært for sin hovedrolle i Hammer-filmen Lust for a Vampire (1970).

Se også 
Film produceret af Hammer

Litteratur/kilder 
 Nicolas Barbano: Hammers Dracula (Inferno nr. 1, 1993)
 Nicolas Barbano: En engelsk Frankenstein (PS Pige-Special nr. 1, 1993)

Eksterne henvisninger 
 Hammer Films officiel hjemmeside
 Hammer-nyheder på Skræk og Rædsel

Filmselskaber fra Storbritannien
Kultfilm
Etableret i 1934
Lillerød Kirke

Lillerød Kirke er kirken i Lillerød Sogn, Lillerød by i Allerød Kommune.

Eksterne kilder og henvisninger 

 Lillerød Kirke  hos nordenskirker.dk
 Lillerød Kirke hos KortTilKirken.dk
 Lillerød Kirke hos danmarkskirker.natmus.dk (Danmarks Kirker, Nationalmuseet)

Kirker i Allerød Kommune
Kirker i Helsingør Stift
Kirker i Frederiksborg Amt
Lillerød
Peter Cushing

Peter Cushing (født 26. maj 1913, død 11. august 1994) var en engelsk skuespiller med kultiveret fremtoning, skarp profil og en stålsat vilje hvad enten i rollen som helt eller uhyre.

Han er bedst kendt for sine roller som monstermageren Baron Frankenstein og vampyrjægeren Van Helsing i en række horrorfilm fra det engelske selskab Hammer Films. Ofte spillede Cushing over for Christopher Lee, som han var nær ven med til sin død.

Blandt Peter Cushings store roller må også fremhæves Grand Moff Tarkin i Star Wars Episode IV: A New Hope (1977), samt en ualmindeligt skarp fortolkning af Sherlock Holmes, som hans spillede både på tv og i Terence Fishers Hammer-film The Hound of the Baskervilles (1959).

Filmografi 
 Dracula (1958)
 Vampyren jager hotpants (1972)
 Satan er løs (1973)
 Stjernekrigen (1977)

Eksterne henvisninger 

 

Skuespillere fra England
Skuespillere i Star Wars
Krystalstruktur

Indenfor mineralogi og krystallografi er en krystalstruktur en unik måde at arrangere atomerne i et krystal. Et krystal består at et stort antal enhedsceller, som er ens grupper af atomer, der gentages med regelmæssige mellemrum i alle tre dimensioner, efter et regelmæssigt "mønster" kaldet et rumgitter eller krystalgitter.

Klassifikation efter symmetriforhold 

Krystalstrukturer kategoriseres overordnet i et af 7 forskellige krystalsystemer: Nævnt i rækkefølge efter faldende symmetri hedder krystalsystemerne:
 kubisk
 hexagonal
 tetragonal
 trigonal (tidligere kaldet rhomboedrisk)
 orthorhombisk
 monoklin og
 triklin.
Nogle krystallografer arbejder kun med seks krystalsystemer, og ser det hexagonale krystalsystem som en speciel variant af det trigonale system.

Da de enkelte elementarceller i nogle af krystalsystemerne kan være flade- og/eller rumcentrerede, viser der sig de i alt 14 unikke krystalstrukturer der er vist i skemaet til højre. Bortset fra såkaldte kvasikrystaller passer samtlige kendte krystallinske materialer på én af disse 14 krystalstrukturer.

Gitterparametre 
Krystalstrukturen beskriver rumgitteret kvalitativt. For at beskrive gitteret kvantitativt, angives de såkaldte gitterparametre; afstandende a, b og c samt vinklerne α, β og γ i illustrationerne i skemaet.

Eksterne henvisninger

Materialevidenskab
Mineralogi
Krystallografi
Konceptuelle systemer
Mille Hoffmeyer Lehfeldt

Mille Hoffmeyer Lehfeldt (født 8. december 1979) er en dansk skuespillerinde. 

Lehfeldt blev student ved Aurehøj Gymnasium i 1999. Hun er uddannet fra Statens Teaterskole i 2006. Hun har har fra en helt ung alder medvirket i diverse film og teaterforestillinger, og har desuden lagt stemme til et hav af tegnefilm, bl.a. serien Ed, Edd og Eddy, hvor hun lægger stemme til Flemming, Søs, og Marie Krank.

I 2012 vandt hun dirigentkonkurrencen Maestro på DR1.

Mille Lehfeldt er en del af satiregruppen PLATT-FORM sammen med kollegerne Jakob Fauerby og Laus Høybye der i 2014 blev reumert-nomineret for det musikalske comedy-show Har du set min nissehue mor?

Fra April 2016 har PLATT-FORM sendt satireindslag på P1 Morgen på Danmarks Radio to gange om ugen med programmerne Kirkesangerne og Krisetelefonen for I-landsproblemer

Privat 
Mille er datter af skuespillerparret Kirsten Lehfeldt og Stig Hoffmeyer. Lehfeldt blev gift med Sophus Windeløv Kirkeby i 2008, med hvem hun har sønnerne Ferdinand og Osvald.

Film

Serier 
{| class="wikitable"
!År
!Titel
!Rolle
!Noter
|-
|1994
|Tango for tre
|Bolette
|afsnit 1-5
|-
|1995
|Jeg vil ønske for dig
|Maj-Britt, Niels' skolekammerat
|afsnit 1-8
|-
|1998
|Hjerteflimmer
|Sofie
|
|-
|2000
|Pyrus i alletiders eventyr
|prinsessen på ærten
|afsnit 17 (julekalender)
|-
|2001
|Mit liv som Bent
|Irma/Zindy Rella
|afsnit 1
|-
| rowspan="2" |2002
|Rejseholdet
|Anja
|afsnit 18
|-
|Nikolaj og Julie
|Louise
|afsnit 1
|-
|2006
|Nynne
|Malou
|afsnit 12
|-
|2008
|Album
|Malene
|afsnit 4-5
|-
|2009-10
|Lærkevej
|frisør Monica Dam
|afsnit 1-13
|-
|2011-12
|Lykke
|hovedrollen som Lykke Leth
|
|-
|2015
|Ditte & Louise
|sig selv
|S1E8
|-
|2022
|Carmen Curlers
|Vita Mosholt
|
|}

 Stemme til tegnefilm o.l. 

 Radio 
 Kirkesangerne (2016) - P1, som en del af satiregruppen PLATT-FORM
 Krisetelefonen for I-landsproblemer'' (2016) - P1, som en del af satiregruppen PLATT-FORM

Referencer

Eksterne henvisninger 
 

Personer fra Aarhus 
Skuespillere fra Danmark
Personer i Kraks Blå Bog
Studenter fra Aurehøj Gymnasium
Bodilprisen for bedste kvindelige hovedrolle
Zoltán Kövecses

Zoltán Kövecses, PhD. Ungarsk sprogforsker, uddannet i Ungarn og USA. Nu professor i lingvistik ved Eötvös Loránd-universitetet i Budapest. Köveceses' hovedforskingsområde er metaforteori, kognitiv lingvistik, samt amerikansk-engelsk sprog og sprogbrug. Indenfor den kognitive metaforteori der forbindes med lingvisten George Lakoff, har Kövecses bidraget med en omfattende litteratur om sprog, krop og følelser.

Referencer 

 Kövecses, Zoltán (1986) Metaphors of anger, pride, and love: A lexical approach to the structure of concepts. Amsterdam: John Benjamins.
 Kövecses, Zoltán (1988) The language of love. The semantics of passion in conversational English. PA: Bucknell University Press.
 Kövecses, Zoltán (1990) Emotion Concepts. New York: Springer-Verlag.
 Kövecses, Zoltán (2000) Metaphor and emotion: Language, Culture, and Body in human feeling. Cambridge & New York: Cambridge University Press.
 Kövecses, Zoltán (2002) Metaphor: A practical introduction. Oxford: Oxford University Press.
 Kövecses, Zoltán (2005) Metaphor in culture: Universality and variation. Cambridge & New York: Cambridge University Press.

Sprogvidenskabsfolk
Personer fra Ungarn

Personer fra Budapest
Finn Nørbygaard

Finn Nørbygaard (født 8. marts 1952 i Esbjerg) er en dansk komiker, skuespiller og psykoterapeut. Han er kendt for sit samarbejde med Jacob Haugaard.

Karriere 
Han er oprindeligt uddannet skolelærer fra Esbjerg Seminarium i 1975, men fik sit gennembrud som komiker i en tv-rolle som billetkontrollør ved Århus Sporveje sammen med Jacob Haugaard. Her gjorde de det århusianske udtryk "ja-dak" landskendt. Parret lavede også filmene om Jydekompagniet og optrådte i en populær tv-reklamekampagne for Tuborg Squash. I 1982 fik han bifagseksamen på Nordisk Institut på Aarhus Universitet.

En anden af Nørbygaards succeser var comedy/musikshowet Musik og Fis fra 1993, som han lavede sammen med sangerinden Jette Torp, og som derfor også blev kendt som Finn og Jette Show.

Senere blev Finn Nørbygaard investor i JMI invest, der var hovedejer af IT Factory.
Han blev derved indblandet i den økonomiske skandale i forbindelse med afsløringen af disse firmaers manglende reelle indhold, og Nørbygaard mistede hermed aktier til en værdi af omkring 250 mio. kr ved IT Factorys konkurs. Han havde dog reelt kun investeret ca. 2,5 mio. kr. i foretagendet. I forbindelse med konkursen inddrog banken Nørbygaards bil, hus, et sommerhus på Samsø og ét i Sydspanien, hans obligationer samt hans mors lejlighed i Aarhus.

Nørbygaard holder i dag mange foredrag om sit livs krise – og hvordan han kom videre, humor, inspiration og kreativitet, menneskesindet, samarbejde og kommunikation.

I 2005 åbnede psykoterapeutiske klinik i Aarhus på sin privatadresse. Han havde tre år forhånden påbegyndte en uddannelse i samtaleterapi. Han afsluttede uddannelsen på Institut for Gestaltanalyse i 2009.

Han havde radioprogrammet Finsk Terapi på Radio24Syv.

I 2022 medvirkede han i anden sæson af komedieserien Guru i rollen som Erik Mertz.

Familie 
Nørbygaards far blev i 1952 den første driftsleder for Cocio Chokolademælk.

Hans forældre kunne ikke have ham, og han blev derfor sendt til en plejefamilie. Han blev dog fjernet fra plejefamilien allerede efter 10 måneder.

Filmografi

TV-serier

Bibliografi 
 Tillykke med din krise - en komiker bag facaden (2008)

Referencer

Eksterne henvisninger 
 
 

Komikere fra Danmark
Skuespillere fra Danmark
Personer fra Esbjerg
Lærere fra Danmark
Alumni fra Aarhus Universitet